Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL PRITARIMO TEIKTI PROJEKTĄ ŠVIETIMO ĮSTAIGŲ SPORTO AIKŠTYNŲ ATNAUJINIMO PROGRAMAI IR DALINIO JO FINANSAVIMO**

2017 m. gegužės 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos švietimo ir mokslo ministrės 2017 m. gegužės 2 d. įsakymu Nr. Nr. V-323 patvirtinta Švietimo įstaigų sporto aikštynų atnaujinimo programa  bei siekdama teikti paraiškas įvairių fondų bei programų finansinei paramai gauti, Rokiškio rajono savivaldybės taryba

n u s p r e n d ž i a:

1. Pritarti teikti Rokiškio rajono savivaldybės administracijos projektą „Rokiškio Juozo Tūbelio progimnazijos sporto aikštyno, P. Širvio g.2, Rokiškis, atnaujinimas“ Švietimo įstaigų sporto aikštynų atnaujinimo 2017–2020 m. programos finansavimui gauti.

2. Užtikrinti projekto „Rokiškio Juozo Tūbelio progimnazijos sporto aikštyno, P. Širvio g.2, Rokiškis, atnaujinimas“ išlaidų (ne mažiau kaip 20 procentų nuo skiriamų valstybės biudžeto lėšų) iš savivaldybės finansavimą 2018–2020 metais, jei projektui būtų skirtas Švietimo įstaigų sporto aikštynų atnaujinimo programos finansavimas.

3. Leisti Rokiškio rajono savivaldybės administracijai organizuoti minėtam projektui pateikti reikalingos dokumentacijos rengimą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Jurgita Blaževičiūtė

**SPRENDIMO PROJEKTO „DĖL PRITARIMO TEIKTI PROJEKTĄ ŠVIETIMO ĮSTAIGŲ SPORTO AIKŠTYNŲ ATNAUJINIMO PROGRAMAI IR DALINIO JO FINANSAVIMO“ AIŠKINAMASIS RAŠTAS**

2017-05-10

Rokiškis

**Parengto sprendimo projekto tikslai ir uždaviniai.**

Šiuo sprendimo projektu siūloma pritarti Rokiškio rajono savivaldybės administracijos projekto „Rokiškio Juozo Tūbelio progimnazijos sporto aikštyno, P. Širvio g. 2, Rokiškis, atnaujinimas“ teikimui Švietimo įstaigų sporto aikštynų atnaujinimo 2017–2020 m. programos finansavimui gauti ir numatyti šio projekto dalinį savivaldybės finansavimą 2018–2020 m., jei projektui būrų gautas finansavimas iš programos lėšų.

**Šiuo metu esantis teisinis reglamentavimas.**

Lietuvos Respublikos Vyriausybės 2001 m. balandžio 26 d. nutarimas Nr. 478 „Dėl Valstybės lėšų, skirtų valstybės kapitalo investicijoms, planavimo, tikslinimo, naudojimo, apskaitos ir kontrolės tvarkos patvirtinimo“,  Lietuvos Respublikos finansų ministro 2001 m. liepos 4 d. įsakymas Nr. 201 „Dėl Investicijų projektų rengimui taikomų reikalavimų aprašo patvirtinimo“; Lietuvos Respublikos švietimo ir mokslo ministrės 2017 m. gegužės 2 d. įsakymu Nr. Nr. V-323 patvirtinta Švietimo įstaigų sporto aikštynų atnaujinimo programa.

**Sprendimo projekto esmė.**

Gavus LR švietimo ir mokslo ministerijos 2017-05-03 raštu Nr. SR-1993 kvietimą atrinkti rajono savivaldybės švietimo įstaigos sporto aikštyną Švietimo įstaigų sporto aikštynų modernizavimo programos (patvirtinta LR ŠMM ministrės 2017-05-02 įsakymu) finansavimui gauti bei vadovaujantis Rokiškio rajono savivaldybės administracijos ir savivaldybės įstaigų projektų rengimo bei įgyvendinimo koordinavimo grupės posėdžio 2017-05-10 protokolu Nr.11 buvo pritarta savivaldybės administracijos naujo investicinio projekto, skirto Rokiškio Juozo Tūbelio progimnazijos sporto aikštyno, P. Širvio g.2, Rokiškis, atnaujinimui, teikimui Švietimo įstaigų sporto aikštynų atnaujinimo programos finansavimui 2018 m. gauti. 2017 m. gegužės 10 d. savivaldybės administracija pateikė Švietimo ir mokslo ministerijai pasiūlymą įtraukti Rokiškio J. Tūbelio progimnazijos sporto aikštyną į Švietimo įstaigų sporto aikštynų modernizavimo programą ir skirti aikštyno atnaujinimui 2018 m. ne mažiau 232 tūkst. Eur. Projekto atitiktis programos reikalavimams: aikštynas atitinka prioritetinius programos atrankos kriterijus, nes nėra gavęs jokios ES ar valstybės paramos atnaujinimui, atitinka savivaldybės mokyklų tinklo pertvarkos bendrąjį planą dėl pakankamo moksleivių skaičiaus artimiausius 4 m. (J. Tūbelio progimnazijoje mokosi daugiau nei 700 mokinių) , šiuo aikštynu naudojasi daugiau nei viena savivaldybės švietimo įstaiga ([Rokiškio pagrindinė mokykla](http://www.rokiskiopagrindine.lt/), [**Rokiškio suaugusiųjų ir jaunimo mokymo centras**](http://www.rsjmc.lt/), [Rokiškio Juozo Tumo-Vaižganto gimnazija](http://www.romuva.rokiskyje.lt/_naujas/), Rokiškio rajono kūno kultūros ir sporto centras), miesto bendruomenė. Projekto problematika: sporto aikštynas yra moraliai pasenęs, nebuvo atliktas kapitalinis remontas, aikštelės ir įrenginiai nepritaikyti progimnazijos tipui. Aikštelių dangos ir bėgimo takelių būklė neatitinka saugumo ir higieninių reikalavimų. Bėgimo takeliai ir aikštelės padengtos asfalto danga, kuri yra suskilinėjusi, vietomis ištrupėjusi. Sporto aikštynas yra nepatrauklus aktyvų poilsį propaguojantiems miesto gyventojams, sportininkams, mokiniams. Projekto tikslas – sudaryti puikias sąlygas mokinių kūno kultūros pamokų ir neformalaus ugdymo užsiėmimas organizuoti, sporto treniruotėms, varžyboms ir Rokiškio miesto bendruomenės sveikatingumo renginiams vykdyti. Planuojamos projekto veiklos: dirbtinės dangos stadione (futbolo aikštelės 70x35m) įrengimas, 3 bėgimo takų su dirbtine danga įrengimas, multifunkcinės aikštelės 570 kv.m (19x30m) įrengimas, sporto (kvadrato žaidimui) aikštelės 200 kv.m. (10x20m) įrengimas, pėsčiųjų takų įrengimas, lauko gimnastikos prietaisų įrengimas Šioms veikloms pagal progimnazijos pateiktus preliminarius paskaičiavimus planuojama 290 tūkst. Eur, iš jų planuojama gauti iš valstybės lėšų – 232 tūkst. Eur, pagal programos reikalavimus iš savivaldybės būtinas prisidėjimas – ne mažiau 58 tūkst. Eur. Planuojama projektą įgyvendinti 2018 m.

**Galimos pasekmės, priėmus siūlomą tarybos sprendimo projektą:**

**teigiamos** – atnaujintas sporto aikštynas didins gyvenamosios aplinkos patrauklumą Rokiškio mieste, pagerės vaikų sportinio ugdymo kokybė, bus sudarytos palankios sąlygos didinti gyventojų fizinį aktyvumą, ugdyti ir formuoti sportavimo įgūdžius;

**neigiamos** – nenumatomos.

**Kokia sprendimo nauda Rokiškio rajono gyventojams:** Projekto rezultatais galės naudoti visi Rokiškio miesto bendruomenės nariai, Rokiškio J. Tūbelio progimnazijos moksleiviai, kitų aplinkinių švietimo įstaigų moksleiviai, o jų sąlygos sportuoti bus nepalyginamai geresnės ir saugesnės

.**Finansavimo šaltiniai ir lėšų poreikis**: sprendimui įgyvendinti planuojamos panaudoti Švietimo įstaigų sporto aikštynų atnaujinimo 2018-2020 m. programos lėšos, savivaldybės biudžeto lėšos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo ir investicijų

vedėja Jurgita Blaževičiūtė